cyanic-selkie/wikianc huggingface dataset:
Ģorge Ivanovs
Ģorge Ivanovs dzimis Valandovā. Studējis tieslietas Skopjes Universitātē. 1988. gadā viņš sāka strādāt Maķedonijas radio un televīzijā kā žurnālists. Bija Dienvidslāvijas komunistiskās jaunatnes savienības aktīvists. Ivanovs Skopjes Universitātē ieguva maģistra grādu politikas zinātnē, vēlāk arī filozofijas doktora grādu. Bija politikas teorijas un politikas filozofijas profesors Skopjes Universitātē, kā arī viesprofesors citās universitātēs.
2016. gada aprīlī Skopjē sākās protesti (mk) pret prezidenta Ivanova strīdīgo lēmumu par izmeklēšanas apturēšanu attiecībā uz bijušo premjeraministru Nikola Gruevski un desmitiem politiķu, kuri bija iesaistīti skandālā ar noklausīšanos. Demonstranti atbalstīja koalīciju ar Maķedonijas Sociāldemokrātisko savienību un citām opozīcijas partijām, pieprasot valdības atkāpšanos. Viņi arī prasīja 2016. gada 5. jūnijā plānoto parlamenta vēlēšanu atcelšanu, pamatojoties uz to, ka brīvo un caurspīdīgo vēlēšanu nosacījumi nav pieejami. Valdība un tās atbalstītāji apgalvoja, ka 5. jūnijā vēlēšanas ir vienīgais politiskās krīzes risinājums. Valstī sākās protesti arī citās pilsētās. Eiropas Savienība un ASV kritizēja Maķedonijas valdību un politiķus. Skopjē demonstranti izdemolēja valsts prezidenta kanceleju. Valdība tomēr piekāpās un atjaunoja Nikola Gruzevska un citu politiķu kriminālvajāšanu. Uz 2016. gada 11. decembri arī tika pārceltas pirmstermiņa parlamenta vēlēšanas.
2019. gada 12. februārī Maķedonijas Republikas nosaukums tika mainīts uz Ziemeļmaķedonijas Republika. 2019. gada 12. maijā beidzās Ģorges Ivanova prezidenta pilnvaru termiņš, un viņu nomainīja Stevo Pendarovskis.
Šarāde (filma)
"Šarāde" (en) ir 1963. gada ASV romantiskas komēdijas mistērijas filma, kuras režisors un producents ir Stenlijs Donens. Filmā galvenās lomas atveido Kerijs Grānts, Odrija Hepbērna, Volters Matau un Džeimss Kobērns.
Filma stāsta par sievieti, kuru Parīzē vajā vairāki vīrieši, kuri vēlas atgūt naudu, ko viņas nelaiķa vīrs bija nozadzis.
2022. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Tā kā Universal Pictures filmā neatainoja paziņojumu par autortiesībām, filma uzreiz pēc izlaišanas kļuva par neaizsargājamu darbu.
Sižets
Amerikāņu sinhronā tulce Regīna Lamperta slēpošanas brīvdienās nolemj šķirties no vīra Čārlza. Kad viņa atgriežas Parīzē, viņas lielais dzīvoklis ir pilnīgi tukšs. Francijas policija viņai paziņo, ka viņas vīrs tika nogalināts, acīmredzot, mēģinot aizbēgt, un iedod viņai uz mirušā vīrieša līķa atrastu somu ar dažām mantām, tostarp piezīmju grāmatiņu, vairākas pases uz viņa vārda un vēstuli viņai.
Eschatos
Eschatos ir 2012. gadā Rīgā dibināta eksperimentālā melnā metāla grupa.
Šarāde (filma)
Sižets
ASV vēstniecībā, no CIP aģenta, viņa uzzin, ka viņas vīrs ar vairākiem citiem Otrā pasaules kara laikā nozaga 250 tūkstošus ASV dolāru. Taču Regīnas topošais vīrs šo naudu slēpa no līdzdalībniekiem, un tagad bijušie kolēģi cenšas to atrast. Viņi ir pārliecināti, ka atraitne zina, kur viņi atrodas, un agrāk vai vēlāk viņa viņus novedīs pie laupījuma. Regīnai draud nopietnas un ļoti reālas briesmas, tāpēc lieti noder cita amerikāņa — Pītera Džošua palīdzība un atbalsts, kuru viņa satika jau atvaļinājumā.
Eschatos
Grupas sastāvā apvienojušies mūziķi no tādām Latvijas pagrīdes mūzikas grupām kā In.Stora, Protean un 9Horizon, kā arī starptautiskiem projektiem Pulse of Nebulae un Black Earth Black Sky.
Vēsture
Eschatos dibināta 2012. gadā, kopš tā laika ierakstījusi un izdevusi divus pilnmetrāžas albumus — Hierophanies (2013) un The Grand Noir (2015), un mazalbumu Mære, kas iznāca 2017. gada 1. decembrī. Visi trīs albumi ir kritiķu atzīti vairākos starptautiskos un labi zināmos muzikas izdevumos, tai skaitā Decibel Magazine, Angry Metal Guy, Distorted Sound Magazine. Abi pirmie albumi izdoti arī kasetes formātā amerikāņu Tridroid un Starwolf records paspārnē. Tāpat sadarbībā ar amerikāņu kompāniju Flesh Vessel tika izdota arī The Grand Noir vinila versija. 2019. gada janvārī tiek izdota arī Mære vinila versija.
Hierophanies
Eschatos debijas albums iznāk 2013. gada 25. janvārī, kad arī notiek albuma prezentācija klubā Melnā Piektdiena, Rīgā. Pasākumā piedalās arī grupas Malduguns, Holy Lamb un Inquisitor no Lietuvas. Hierophanies tika ierakstīts neierastā veidā. Mūziķi, izvairoties no pārspīlētiem tradicionālās smagās mūzikas skanējuma kanoniem, nolēma to ierakstīt pašu spēkiem, pārveidojot mēģinājumu telpu par ierakstu studiju. Albums izceļas ar tumšu, tomēr enerģisku un agresīvu melnmetāla devu, kas pārlieta plosoši drūmā un smeldzīgi melanholiskā mērcē. Īpaši nopelni albuma skaņas izveidē ir Guntim Podvigam, kurš palīdzēja grupai ieraksta laikā, kā arī nodarbojās ar miksēšanas darbiem. Jāuzsver arī sadarbība ar pianistu Jāni Kaņepu, kurš sakomponēja un ierakstīja albumā iekļauto instrumentālo klavieru skaņdarbu. Albums izdots CD formātā, bet 2013. gada 5. aprīlī, sadarbojoties ar Amerikas Tridroid Records klajā nāk arī albuma kasetes versija ļoti ierobežotā tirāža — tikai 100 eksemplāri. Hierophanies atzīts par 2013. gada labāko metālmūzikas albumu, kā arī Kristiāna Kārkliņa šajā pašā gadā saņēmusi labākās vokālistes titulu Latvijas Metālmūzikas gada balvas ietvaros.
The Grand Noir
Grupas otrais albums The Grand Noir seko savam priekštecim pēc diviem gadiem un klajā nāk 2015. gada 29. maijā un tiek prezentēts klubā Depo, Rīgā, piedaloties arī grupai Dūmu Zārka Zēni un Thou Shell Of Death no Igaunijas. Šajā ierakstā lielāku lomu spēlē improvizācija un vairāki iepriekš neizmantoti elementi kā sitamie instrumenti, sintezatori un pūšaminstrumenti, taču šis albums saglabā daļu iepriekšējās noskaņas un grupai ir secīgs iepriekšējā ieraksta turpinājums. Darbs pie The Grand Noir ilga vairāk kā gadu. Līdzīgi kā grupas debijas albums, arī šis ieraksts tapis pašu spēkiem, lielāko daļu materiāla ierakstot grupas privātajā studijā. Šoreiz grupai pievienojies arī taustiņinstrumentālists Marko Rass (uz ieraksta laiku gan vēl kā viesmākslinieks), papildinot albumu ar atmosfēriskām pasāžām. Albuma CD versijā iekļauta papildu kompozīcija — kaverversija apvienības Silencer dziesmai “Sterile Nails and Thunderbowels”, kas ierakstīta Hodila studijā Valmierā. Šai kompozīcijai izlaista arī video versija. Pēc gandrīz pusotra gada, 2016. gada 8. oktobrī jau izdotajam CD pievienojas arī albuma versija kasetē, nedaudz vēlāk — 2016. gada 1. decembrī arī versija vinila platē. Kaseti izdod Amerikas Starwolf Records 100 eksemplāros, plati arī amerikāņu Flesh Vessel Records 500 eksemplāru lielā tirāžā. Albuma reklamēšanas ietvaros grupa dodas arī Eiropas koncertturnejā apmeklējot tādas valstis, kā Spānija, Francija, Vācija un citas. 2016. gada janvārī grupas ģitārists Edgars Gultnieks tiek atzīts par 2015. gada labāko ģitāristu un saņem Latvijas Metālmūzikas gada balvu.
Intelsat I
Intelsat I (saukts arī par Early Bird) bija pirmais komerciālais sakaru pavadonis, kas ievadīts Ģeostacionārā orbītā. To apkalpoja ASV uzņēmums COMSAT. Pavadonis nodrošināja televīzijas un balss un telegrāfa sakarus starp Ziemeļameriku un Eiropu. Palaists 1965. gada aprīlī un darbojās līdz 1969. gadam.
Eschatos
MÆRE
2017. gada nogalē, 1. decembrī Eschatos laiž klajā savu trešo ierakstu, šoreiz koncepta minialbumu jeb EP ar nosaukumu MÆRE. Albumā iekļautas divas kompozīcijas — Luminary Eye against the Sky un The Night of the White Devil (part I, II & III) ar kopējo garumu nedaudz vairāk kā 23 minūtes. Ieraksta tapšanā piedalījās arī perkusionists Einārs Latiševs no apvienībām Omertà un Afroambient. Vizuālo noformējumu radīja franču māksliniece Vita Ivantcha. 14. decembrī ieraksts tiek prezentēts Ģertrūdes ielas teātrī, piedaloties arī grupai Das Sonntags Legion. Kopā ar grupu uzstājas arī Einārs Latiševs, izpildot dziesmu Luminary Eye against the Sky. Par godu prezentācijas pasākumam sadarbībā ar alus darītavu "Alķīmiķis" tiek radīts Eschatos alus HYPNOS ļoti ierobežotā skaitā un tiek tirgots tikai 14. decembrī. 2019. gada janvārī albums Mære tiek izdots arī vinilā ierobežotā skaitā — tikai 300 ar roku numurētos ekesmplāros. Vinila plates vākus veidojusi māksliniece Laimdota Malle, interpretējot Vitas Ivantchas zīmējumu kokgrebumā. Katras plates vāks ir unikāls un atšķirīgs un to tapšanā piedalījušies arī grupas dalībnieki.
Intelsat I
Kosmisko aparātu izgatavoja ASV uzņēmuma Hughes Aircraft Company kosmosa un sakaru nodaļa (tagad ietilpst Boeing) uz platformas HS-303 bāzes. Tas bija cilindra formas (76 × 61 cm), stabilizācija nodrošināta ar rotāciju ap centrālo asi. Tam bija 2 C-joslas raidītāji.
Intelsat I tika palaists 23:47:50 ar nesējraķeti Delta D (Thrust Augmented Delta) no Kanaveralas zemesraga Gaisa spēku stacijas. Ģeostacionāro orbītu Intelsat I sasniedza 14. aprīlī un tika izvietots punktā 28° rietumu garuma virs Atlantijas okeāna.
28. jūnijā veikts pirmais transatlantijas sakaru seanss. 1965. gada decembrī Intelsat I nodrošināja kosmosa kuģa Gemini 6 nolaišanās pirmo televīzijas tiešraidi. Sākotnēji pavadoņa darbības laiks bija paredzēts 18 mēnešiem, bet tas nokalpoja gandrīz četrus gadus, un tika deaktivēts 1969. gada janvārī. Īslaicīgi tas tika aktivēts 1969. gada jūnijā, lai apkalpotu Apollo 11 lidojumu, kad sabojājās cits Intelsat pavadonis. Pēc tam 1990. gadā īslaicīgi reaktivēts, lai atzīmētu tā 25. gadadienu. Vēl joprojām Intelsat I atrodas ģeostacionārajā orbītā un nekontrolēti dreifē.
Prototype 2
Prototype 2 ir darbības-piedzīvojumu atvērtās pasaules spēle, kura tika izdota 2012. gada 24. aprīlī. To izstrādāja kanādiešu studija Radical Entertainment, un tā ir otrā daļā 2009. gada spēlei Prototype. To publicējis Radical Entertainment īpašnieks Activision. Spēlei ir jauns galvenais varonis Džeimss Hellers, ar mērķi iznīcināt Blacklight vīrusu. Spēlē ir arī daudzi atriebības motīvi, piemēram, Hellers vēlas nogalināt Aleksu Merceru, pēc tam kad viņa ģimeni nogalināja Blacklight vīrusa uzliesmojums. Spēle notiek atvērta pasaulē no trešās personas skatu punkta. Par spēli tika paziņots 2010. gada Spike VGA apbalvošanā, ar saukli "Murder your Maker".
Kamolu donis
Kamolu donis ir doņu dzimtas  suga.
1591. gads Latvijā
Šajā lapā ir apkopoti '''1591. gada notikumi Latvijas''' teritorijā, kuras Kurzemes, Zemgales un Sēlijas novadi atradās Kurzemes un Zemgales hercogistes sastāvā, bet Piltenes apgabals un Grobiņas apgabals nebija pakļauti Kurzemes hercogam. Vidzemes un Latgales novadi atradās Livonijas un Lietuvas reālūnijas sastāvā.
Mjøndalen IF
Mjøndalen IF (Mjøndalen Idrettsforening) ir Norvēģijas sporta klubs no Mjendālenes, kas plašāk pazīstams ar tā futbola komandu. Klubs ir dibināts 1910. gadā. Pašlaik spēlē 1. divīzijā, Norvēģijas futbola pēc līmeņa otrajā līgā. Mājas spēles komanda aizvada Consto Arena. Kluba futbolisti ir trīs reizes izcīnījuši Norvēģijas kausu. Labākais sasniegums līgā — divreiz izcīnīta 2. vieta (1976. un 1986. gadā).
Verdonks
Verdonks var būt:
Gunnbjerna kalns
Gunnbjerna kalns (dk) ir 3694 metrus augsts fjelds un nunataks Grenlandes austrumos, Votkinsa kalnos. Tā ir augstākā virsotne Grenlandē un Dānijas karalistē, kā arī augstākā virsotne uz ziemeļiem no polārā loka. Kalns nosaukts 10. gadsimta vikinga Gunnbjerna Ulfsona vārdā, kurš, pēc 11. gadsimta islandiešu hronista Ari Torgilsona datiem, esot pirmais eiropietis, kurš ieraudzīja Grenlandi. Pirmā dokumentētā uzkāpšana kalnā notika 1935. gadā.
Latvijas lietuvieši
Latvijas lietuvieši ir viena no vēsturiskajām Latvijas mazākumtautībām. Vairums Latvijas lietuviešu dzīvo gan Leišmalē (novados gar Latvijas—Lietuvas robežu), gan arī Liepājas un Jelgavas pilsētās. Lielākais lietuviešu īpatsvars ir Lejaskurzemē (Dunikas, Bārtas, Kalētu un Gramzdas pagastos), kā arī Zemgales (Vecsaules un Skaistkalnes pagastos) un Sēlijas (Kurmenes un Mazzalves pagastos) pierobežā.
2023. gadā Latvijas lietuvieši bija piektā lielākā mazākumtautība:
Lietuviešu skaita izmaiņas Latvijā (1897—2011) pēc tautas skaitīšanu datiem:
Lietuvieši latvju dainās
Krišjāņa Barona "Latvju dainās" apkopoti 460 tautasdziesmu varianti ar leksēmu "leiši", pie kam visvairāk dziesmu nākušas no Vidzemes (48%). Tomēr ne viemēr leksēma leiši nozīmē etnisko piederību, bet dažreiz apzīmē Augšzemes (Sēlijas) vai arī Zemgales iedzīvotājus.
Daļa latviešu tautasdziesmu par leišiem radušās kā atmiņas par 12.—15. gadsimta lietuviešu sirojumiem Latvijā vai arī par 16. un 17. gadsimta kariem:
Bitīt' matos
"Bitīt' matos" ir latviešu televīzijas komēdijseriāls, kas tika pārraidīts kanālā TV3 no 2016. gada 6. februāra. Seriāla 2. sezona tika pārraidīta kanālā LNT 2017. gada 3. martā. 2017. gadā seriālam iznāca turpinājums — "Bitīt' kapos".
Kļava
Kļava var būt:
Kamēr tu gulēji
"Kamēr tu gulēji" (en) ir 1995. gada ASV romantiska komēdija, kuras režisors ir Džons Turteltaubs. Galvenās lomas filmā atveido Sandra Buloka, Bills Pulmans, Pīters Galahers, Pīters Boils, Džeks Vardens un Glainisa Džonsa. Filmas pirmizrāde notika.
Čikāgas metro biļešu pārdevēja tiek sajaukta ar komā esoša pacienta līgavu.
Piļcinova
Piļcinova ir ciems Dricānu pagastā, Rēzeknes novadā. Atrodas 250 km attālumā no Rīgas.
Ciema apkārtnē atrodas ūdenstilpes Kuces ezers, Sološnīku ezers.
KF Vëllaznimi
KF Vëllaznimi (sq) ir 1927. gadā dibināts Kosovas futbola klubs no Ģakovas, kas šobrīd spēlē Pirmajā līgā.
Darbijs
Darbijs ir angļu izcelsmes vārds un uzvārds.
Cilvēki ar šādu uzvārdu:
Anni Frida Lingstade
Princese Anni Frida Sinnija Reisa no Plauenes (de; dzimusi Lingstade; Bjērkosenē, Norvēģijā), plaši zināma kā Frīda Lingstade un Frīda, ir norvēģu izcelsmes zviedru dziedātāja. Mūziķes māte bija norvēģiete, bet tēvs vācietis. Frīda uzauga Zviedrijā, kā arī bija viena no popgrupas ABBA dalībniecēm. Pēc grupas darbības beigšanas viņa turpināja savu solo karjeru un 1982. un 1984. gadā izdeva albumu angļu valodā (Something's Going On, Shine), kā arī 1996. gadā zviedru valodā (Djupa andetag). Mūsdienās māksliniece iesaistās dabas aizsardzības popularizēšanā un piedalās kā viesmāksliniece citu mūziķu albumos.
1963. gadā Anni Frida apprecējās ar mūziķi Ragnāru Fredikšonu, laulības laikā piedzima divi bērni, bet pāris izšķīrās 1970. gadā. Neilgi pēc laulības beigām māksliniece iepazinās ar Benni Andešonu un pāris gadus vēlāk, piebiedrojoties Bjērnam Ulveusam un Angnētai Feltskūgai, tika dibināta grupa ABBA. Pāris apprecējās 1978. gadā, bet izšķīrās trīs gadus vēlāk. 1992. gadā Frīda salaulājās ar vācu princi Heinrihu Reisu no Plauenes, bet princis mira no limfomas 1999. gadā. Pašlaik Frīda dzīvo Cermatā, Šveicē.
Ezeres lidlauks
Ezeres lidlauks ir pamests militārais lidlauks Saldus novada Ezeres pagastā. Izvietojies 1 km uz rietumiem no Ezeres ciema Vadakstes labajā krastā. Lidlaukam viens 900 m garš un 20 m plats betona seguma skrejceļš. Skrejceļš daļēji nopostīts, daļēji aizaudzis; to šķērso publisks ceļš. Lidlauks izbūvēts 1940.—1941. gadā saskaņā ar Latvijas—PSRS līgumu par bruņoto spēku izvietošanu.
2024. gada Pasaules čempionāta hokejā 3. divīzija
'''2024. gada Pasaules čempionāta hokejā 3. divīzija''' būs hokeja sacensības, kas no 10. līdz 16. martam notiks Biškekā. A grupas uzvarētāji iekļūs 2. divīzijas B grupā, bet B grupas uzvarētāji kvalificēsies uz A grupu.
Pašlaik ir zināma norises vieta un laiks tikai A grupai. B grupas turnīra norises vieta un laiks tiks paziņots Straptautiskās hokeja federācijas kongresā oktobra sākumā.
Piļkas (Dricānu pagasts)
Piļkas ir ciems Dricānu pagastā, Rēzeknes novadā. Atrodas 244 km attālumā no Rīgas.
Širvintu rajona pašvaldība
Širvintu rajona pašvaldība ir viena no 60 Lietuvas pašvaldībām. Atrodas vēsturiskajā Augštaitijas novadā. Tā robežojas ar Ukmerģes rajona, Molētu rajona, Viļņas rajona, Elektrēnu, Kaišadores rajona un Jonavas rajona pašvaldībām.
Izplestais donis
Izplestais donis ir doņu dzimtas suga.
Reinis
Reinis var būt:
Pols Moro
Pols Moro (fr) bija franču sporta šāvējs, startējis 1900. gada vasaras olimpiskajās spēlēs Parīzē.
Moro olimpiskajās spēlēs bija pārstāvēts 20 metru ātršaušanā ar pistoli. Šo disciplīnu pašlaik SOK, neatzīst par olimpisko disciplīnu. Viņš disciplīnā ieguva 4. vietu.
Jilmazs
Jilmazs (tr) ir turku uzvārds. Cilvēki ar šo uzvārdu:
Roberta sala
Roberta sala (en, es) ir sala Dienvidšetlendas salu arhipelāgā Antarktikā. Izvietojusies arhipelāga vidusdaļā. Ap 10 km platais Nelsona šaurums to atdala no Nelsona salas ziemeļaustrumos, bet 4 km platais Angļu šaurums — no Griničas salas dienvidrietumos. Lielāko daļu salas teritorijas klāj ledājs, kas salas vidienē pārsniedz 250 m augstumu. Krasti roboti, daudz līču un pussalu, piekrastē daudz nelielu saliņu un klinšu.
Vilsona slimība
Vilsona slimība (arī Vilsona—Konovalova slimība, hepatolentikulārā deģenerācija) ir reta autosomāli recesīva pārmantojama slimība, kam raksturīga pārmērīga vara uzkrāšanās aknās, smadzenēs, nierēs un citos orgānos un audos. SSK-10 kods: E83.0 — aknu vielmaiņas traucējumi.
Roberta sala
Salu 1819. gada oktobrī pirmais ieraudzīja Viljams Smits. Aptuveni nokartēja Edvarda Brensfīlda ekspedīcija no 1820. gada janvāra līdz martam (kartē apvienojot to ar blakus esošajām salām) un Krievijas antarktiskā ekspedīcija Fabiāna fon Belinshauzena vadībā 1821. gada janvārī, kas to nosauca par Polockas salu (ru). Tagadējo nosaukumu salai devis britu roņu mednieks Roberts Faildss, domājams, par godu savam kuģim Robert. Džeimss Vedels savas ekspedīcijas materiālos to nodēvējis par Mičela salu (Mitchells Island) par godu savam biznesa partnerim Džeimsam Mičelam.
Vilsona slimība
Epidemioloģija
Sievietes un vīrieši saslimst vienādi bieži. Japānā ir reģistrēts 1 saslimšanas gadījums uz 30 000 iedzīvotājiem; Austrālijā — 1:100 000 gadījumu. Saslimstība lielāka tajās valstīs, kur ir vairāk laulību skaitu starp asins radiniekiem.
Roberta sala
Kopš 1949. gada salas rietumu galā Kopermainas pussalā darbojas Čīles vasaras polārstacija Luisrisopatrona. Kopermainas pussalai kopš 1970. gada ir speciāli aizsargātas teritorijas Nr. 112 statuss.
Vilsona slimība
Etioloģija
Vilsona slimības pamatā ir vara pastiprināta uzsūkšanās tievajā zarnā un samazināta tā izdalīšanās ar aknām gēna 13q14.3 mutācijas dēļ (histidīna aizvietojums ar glutamīnu 1069. pozīcijā), traucējot vara transportēšanas ATFāzes funkcijai aknās. Šādas mutācijas raksturīgas rietumu tautām, bet Ķīnas iedzīvotājiem ir retas, kuriem izplatītākas ir R778L mutācijas (arginīna aizvietojums ar leicīnu 778. pozīcijā).
Patoģenēze
Varš ir dažādu vielmaiņas enzīmu (piemēram, citohroma C oksidāzes, superoksīda dismutāzes, lizila oksidāzes, dopamīna bēta-hidroksilāzes) svarīga sastāvdaļa. Slimības gadījumā vara absorbcija zarnās un transports aknās paliek neskarts.
Aknās varš ietilpst dažu enzīmu sastāvā, piemēram, ceruloplazmīnā. Vilsona slimības gadījumā ir traucēta vara saistīšanās ar ceruloplazmīnu un izdalīšanās ar žulti.
Vara pārmērīgums izraisa palielinātu brīvo radikāļu veidošanos un aizsāk lipīdu peroksīdu veidošanas un olbaltumvielu oksidēšanos. Sākotnēji vara pārpalikumi uzkrājas aknās un izraisa hepatītu, cirozi un fulminatīvu aknu nepietiekamību. Pieaugot varš izdalās asinsritē un sāk traucēt arī citu orgānu darbību.
Klīniska aina
Slimības ainā izšķir 2 stadijas: latentā (5—7 gadus) un turpmāk ar klīnisko simptomu izpausmēm. 25% slimniekiem Vilsona slimība norīt akūti.
Aknu pazīmes
Aknu darbības traucējumi ir pirmās slimības pazīmes vairāk neka pusei slimnieku. Aknu traucējumi var izpausties kā hroniskais hepatīts, ciroze un fulminatīva aknu nepietiekamība. Apskatot pacientu, novēro dzelti, teleangiektāzijas, palmāro eritēmu.
No visam citām aknu slimībām, kuras nevar izskaidrot ar citiem iemesliem, galvenokārt cilvēkiem, kas jaunāki par 40 gadiem, jāizslēdz Vilsona slimības varbūtību.
Neiroloģiskās pazīmes
Pirmā neiroloģiskā pazīme apmēram pusē gadījumu ir trīce. Citas agrīnas pazīmes var būt apgrūtināta runas spēja, pastiprināta siekalu izdalīšanās, ataksija (muskuļu kustību traucējums), koordinācijas traucējumi. Vēlīnas pazīmes ir distonija, spasticitāte, muskuļu stīvums, saliecējkontraktūras, epileptiskās lēkmes.
Nieru pazīmes
Pavadās ar urīna oksidēšanas traucējumiem un pastiprinātu aminoskābju, glikozes, fruktozes, galaktozes, urīnskābes, fosfātu un kalcija izdali. Šīs parādības, kā arī proteinūrija, var būt D-penicilamīna blakusparādība. Urolitiāze, kas var attīstīties dažiem slimniekiem, var būt hiperkalciūrijas vai urīna skābuma traucējuma izraisīta.
Acu pazīmes
Specifiska Vilsona slimības acu izpausme ir Kaizera—Fleišera gredzeni, kas ir vara uzkrājumi, kuri novietojas abu acu radzenes malās. Šo pazīmi var novērot gandrīz visiem slimniekiem. To var novērot vai nu vizuāli, vai ar oftalmoskopa vai spraugas lampas palīdzību. Taču Kaizera—Fleišera gredzeni var parādīties arī slimniekiem ar hroniskam holestātiskām slimībām, tādām kā biliārā atrēzija, primāra biliāra aknu ciroze, sklerotizējošs holangīts.
Kaulu-muskuļu pazīmes
Kaulu-muskuļu sistēmas traucējumi ir slimības raksturīga pazīme, ko novēro vairāk nekā pusē gadījumu.
Diagnostika
Slimību ir iespējams diagnosticēt ar laboratoriskiem izmeklējumiem. Ceruloplazmīns ir pazemināts (slimniekiem ar neiroloģiskām izpausmēm), aknu vara koncentrācija ir pārmērīga (ar to pietiek diagnozes apstiprināšanai, arī bez Kaizera—Fleišera gredzenu esamības), paaugstināta vara izdale ar urīnu (iespējama arī aknu holestātiskas saslimšanas gadījumā). Jāatceras, ka ceruloplazmīns ir akūtas fāzes olbaltums un to koncentrācija var būt paaugstināta arī iekaisuma, grūtniecības un estrogēnu lietošanas gadījumā. Zemu ceruloplazmīna koncentrāciju novēro pie olbaltumu deficīta nefrotiska sindroma, sekretorās enteropātijas un malabsorbcijas sindroma dēļ.
Ar datortomogrāfijas palīdzību atrod divpusējas galvas smadzeņu izmaiņas labi norobežotu spraugveida perēkļu veidā bazālos ganglijos vai lielu perēkļu veidā redzes paugurā vai dentālā kodolā.
Vēsture
Slimība nosaukta britu ārsta neirologa Semjuela Aleksandra Kinnera Vilsona (1878–1937) vārdā, kas 1912. gadā aprakstījis šo stāvokli, tostarp patoloģiskas izmaiņas smadzenēs un aknās.
Straupciems
Straupciems ir apdzīvota vieta Mārupes novada Salas pagastā. Izvietojies pagasta vidusdaļā Mežzara salas dienvidos 3,5 km no pagasta centra Spuņciema, 30 km no novada centra Mārupes un 33 km no Rīgas centra.
Iedzīvotāju skaita izmaiņas
Esošajās robežās, pēc CSB datiem.
Stenlijs Donens
Stenlijs Donens (en, dzimis, miris ) bija amerikāņu kinorežisors, kinoproducents, horeogrāfs un dejotājs. Dēvēts par "Holivudas mūziklu karali".
Donena pazīstamākās režisētās filmas ir "Pilsētā" (On the Town, 1949) un "Dziedot lietū" (1952), ko viņš režisēja kopā ar Džīnu Keliju. To bieži dēvē par vienu no visu laiku labākajām filmām. Citas viņa pazīstamākās filmas ir Royal Wedding (1951), Seven Brides for Seven Brothers (1954), "Vienmēr ir jauks laiks" (It's Always Fair Weather, 1955), "Jocīgā seja" (Funny Face, 1957), "Bez aplinkiem" (Indiscreet, 1958) un "Šarāde" (1963).
1997. gadā saņēma Kinoakadēmijas goda balvu.
Rautenberga iela
Rautenberga iela ir iela Jūrmalā, Druvciema apkaimē. Rautenberga iela sākas krustojumā ar Slokas ielu un beidzas ar strupceļu. Kopējais ielas garums ir 150 metri, tai nav seguma. Rautenberga ielā satiksmes kustība norit vienā joslā. Ielā ir savrupmāju un vasarnīcu apbūve.
Latvijas dabas liegumi
Latvijas dabas liegumi ir viens no aizsargājamo dabas teritoriju veidiem. Saskaņā ar Latvijas likumiem dabas liegumi ir cilvēka darbības mazpārveidotas vai dažādā pakāpē pārveidotas dabas teritorijas, kas ietver īpaši aizsargājamo savvaļas augu un dzīvnieku sugu dzīvotnes un īpaši aizsargājamos biotopus.
Sanmarīno administratīvais iedalījums
Sanmarīno administratīvo iedalījumu veido 9 pilis (it).
Goara Gasparjana
Goara Gasparjana (hy; dzimusi, mirusi ) bija armēņu operdziedātāja (kolaratūrsoprāns), saukta par "Armēnijas lakstīgalu".
Dzimusi armēņu ģimenē Kairā, Gasparjana studēja Kairas mūzikas akadēmijā. 1948. gadā viņa kopā ar tūkstošiem citu armēņu no Vidējiem Austrumiem emigrēja uz Armēnijas PSR.
Viņa darbojās Erevānas operteātrī, kurā karjeras laikā uzstājās 23 operās, kā arī dažādos koncertos. Viņa strādāja par pasniedzēju arī Erevānas Valsts konservatorijā. Gasparjana saņēmusi PSRS Tautas skatuves mākslinieces apbalvojumu (1956), Sociālistiskā darba varoņa nosaukumu (1984) un saņēmusi arī Mesropa Maštoca ordeni (1997).
Gohara Gasparjana mira Erevānā un apglabāta Komitasa panteonā.
Poides pils
Poides pils (de) jeb Peides pils (et) bija Livonijas ordeņa Poides fogta (Ordensvogtei Poda) pils, kas 13. un 14. gadsimtā kontrolēja pārcelšanos pāri jūras šaurumam starp Sāmsalu, Muhu salu un kontinentu.
Līdz mūsdienām Sāmsalas austrumu piekrastē Poides ciemā ir saglabājusies baznīca, ko uzskata par bijušās pils daļu. Pils atradās uz ziemeļiem no baznīcas, tajā varēja iekļūt caur ziemeļu portālu.
Vēsture
Poides fogts pirmo reizi pieminēts 1290. gadā. 14. gadsimta sākumā pils kompleksā uzcelta Sv. Marijas baznīca, Jurģa nakts sacelšanās laikā sāmsalieši 1343. gadā ieņēma Poides fogta pili. Livonijas ordenis iebruka salā 1344. gada februārī un nogalināja igauņu ķēniņu Vessi. Lai novērstu turpmākos sāmsaliešu karaspēka iebrukumus pāri jūras šaurumiem, 1345. gadā Livonijas ordenis uzcēla Zoneburgas pili. 15. gadsimta sākumā baznīcai uzbūvēja masīvu sargtorni. 1888. gadā J.B. Holcmaiers pils vietā veica arheoloģiskos izrakumus.
Vålerenga Fotball
Vålerenga Fotball ir profesionāls Norvēģijas futbola klubs no Oslo apkaimes Volerengas. Klubs ir dibināts 1913. gadā. Pašlaik spēlē Eliteserien, Norvēģijas futbola augstākajā līgā. Mājas spēles komanda aizvada stadionā Intility Arena, kura ietilpība ir 16 555 vietas. Kluba futbolisti ir piecas reizes izcīnījuši līgas čempiontitulu un četras reizes ieguvuši Norvēģijas kausu.
Vålerenga Fotball ir viena no sporta kluba Vålerengens IF vienībām, kurā ietilpst arī hokeja komanda Vålerenga Ishockey un citu sporta veidu sekcijas.
Laevitealliocaris
Laevitealliocaris ir Pygocephalomorpha kārtas un Tealliocarididae dzimtas izmirušu augstāko vēžu ģints. Ģinti 2018. gadā aprakstīja piecu paleontologu grupa, pamatojoties uz atradumu (vienu paraugu) Ķīnā Ninsjas Hueju autonomajā reģionā. Nosaukums veidots no latīņu vārda laevis, kas nozīmē "gluds", sakarā ar karapaksa salīdzinoši gludo virsmu teliokarīdu starpā. Tās ir sīku vēžveidīgo formas, kas dzīvoja paleozojā. Ģints vienīgā zināmā suga Laevitealliocaris xiaheyanensis dzīvoja mūsdienu Ķīnas teritorijā vēlā karbona periodā.
Pavedienu donis
Pavedienu donis ir doņu dzimtas suga.
Laevitealliocaris
Apraksts
Vēžveidīgo karapakss ar īsu rostrumu un bez dorsālā dzelkšņa. Mediālais ķīlis ir īss, tuberkulārs un vāji izteikts. Arī sānu ķīļi ir vāji izteikti. Abdomena sestais segments ir īsāks par trim iepriekšējiem.
Piļnīki
Piļnīki ir ciems Nautrēnu pagastā, Rēzeknes novadā. Atrodas 276 km attālumā no Rīgas.
Pabaiskas kauja
Pabaiskas kauja (lt) jeb kauja pie Ukmerģes (be, pl), agrāk saukta par kauju pie Šventas upes (de), bija lielākā kauja Lietuvas dižkunigaitijas pilsoņu kara (1432—1438) laikā, kas norisinājās 1435. gada 1. septembrī Šventojas upes krastos uz dienvidiem no Ukmerģes.
Polijas karaļa atbalstītais Lietuvas dižkunigaitis Žigimants sakāva no troņa gāztā Švitrigaiļa un Livonijas ordeņa apvienoto karaspēku, kaujā krita ordeņa mestrs Franke Kerskorfs un daudz viņam pakļauto letu un līvu karavīru.
Priekšvēsture
Pēc dižkunigaiša Aļģirda nāves 1377. gadā sākās viņa dēlu cīņa par varu Lietuvā, viņa atraitne Juliāna kopā ar jaunāko dēlu Švitrigaili pārcēlās uz Vitebsku, kur valdīja kā kņaziene. Pēc 1380. gada sākās Jagaiļa un Aļģirda brāļa Ķēstuta cīņa, kas beidzās ar Jagaiļa uzvaru 1382. gadā. 1385. gadā Jagailis jaunākajam brālim Švitrigailim piešķīra Vitebskas kņazisti. Pēc tam, kad 1392. gadā par dižkunigaiti kļuva Ķēstuta dēls Vītauts, viņš 1393. gadā padzina Švitrigaili no Vitebskas. 1396. gadā Švitrigailis ar Livonijas ordeņa karaspēka palīdzību atguva Vitebsku, tomēr Vītauta karaspēks ieņēma pilsētu un sagūstīja Švitrigaili. Pēc izlīgšanas 1400. gadā Vītauts viņam valdīšanai piešķīra Podolijas zemi, tomēr jau 1402. gadā Švitrigailis devās uz Prūsiju un noslēdza savienību ar Vācu ordeni ar mērķi cīnīties pret Vītautu. 1407. gadā viņš atkal izlīga ar Vītautu un kļuva par Novgorodas-Severskas kņazistes vietvaldi Brjanskā.
Pēc Vītauta Dižā nāves Švitrigailis 1430. gadā tika ievēlēts par Lietuvas dižkunigaiti, tomēr šoreiz to neatbalstīja viņa brālis Polijas karalis Jagailis. Polijas karaspēks okupēja Podoliju, Švitrigailis noslēdza savienību ar Livonijas ordeni, Zelta Ordu, Čehijas taborītiem un Dižo Novgorodu. 1431. gadā tika noslēgts pamiers uz trīs gadiem un Jagailis atzina Švitrigaili par Lietuvas dižkunigaiti, bet jau 1432. gadā Vītauta brālis Žigimants viņu gāza no troņa un pats tika ievēlēts par Lietuvas dižkunigaiti.
Bjalistokas—Minskas kauja
Bjalistokas—Minskas kauja (de, ru) bija Vērmahta Armiju grupas "Centrs" veikta stratēģiska operācija Vācijas uzbrukuma PSRS sākumpomā no 1941. gada 22. jūnija līdz 9. jūlijam mūsdienu Polijas ziemeļaustrumos un Baltkrievijas rietumos.
Vācu spēkiem Fedora fon Boka vadībā, izmantojot pārsteiguma efektu un Sarkanās armijas dezorganizēto darbību, izdevās gūt ievērojamus panākumus. Kaujās seviški izcēlās 2. tanku armija Heinca Guderiana vadībā un 3. tanku armija Hermaņa Hota vadībā. Kaut arī atsevišķās vietās Sarkanā armija pārgāja pretuzbrukumā, 30. jūnijā pie Bjalistokas un pie Minskas aplenkumā atradās četras PSRS armijas, kuras līdz 9. jūlijam tika iznīcinātas. Kaujās Sarkanā armija zaudēja vairāk nekā 400 000 karavīru iepretim vācu karaspēka mazliet vairāk nekā 12 000. Bez cilvēku zaudējumiem Sarkanā armija zaudēja milzums tehniskos līdzekļus, tai skaitā gandrīz visas Rietumu frontes kaujas lidmašīnas.
Pēc PSRS Rietumu frontes sagrāves tās komandieris Dmitrijs Pavlovs un vairāki tā līdzgaitnieki tika tiesāti un nošauti. PSRS Informbirojs par Minskas krišanu nemaz nepaziņoja.
Pabaiskas kauja
Kaujas norise
Kad pēc Jagaiļa nāves 1434. gadā par Polijas karali kļuva viņa nepilngadīgais dēls Vladislavs III Varnietis, Švitrigailis un Livonijas ordenis sapulcināja lielu karaspēku, kurā bija ap 15 tūkstoši karavīru, tai skaitā Livonijas ordeņa karaspēks mestra Frankes Kerskorfa vadībā ar 600 bruņiniekiem un vairākiem tūkstošiem igauņu, līvu un latviešu karavīru. Palīgā Švitrigailim cauri vācu zemēm Rīgā ieradās Taborītu sacelšanās laikā 1434. gadā Lipanu kaujā sakautā Čehijas vietvalža Sigismunda Koributa dēla karaspēks.
1435. gada 29.—30. augustā Švitrigaiļa, Kerskorfa un Sigismunda Koributa dēla vadītais ap 15 tūkstošus karavīru lielais karaspēks (ap 6000 Švitrigaiļa karavīru, 3000 Livonijas karavīru, 1500 taborītu, 500 tatāru un vairāk kā 50 kņazu karadraudžu karavīru) sapulcējās 9 km uz dienvidiem no Ukmerģes cietokšņa, kas atradās pusceļā starp Viļņu un tālaika Livonijas-Lietuvas robežu (ordenim tolaik bija pakļauta visa Sēlijas zeme). No Viļņas puses ieradās apmēram tikpat lielais Žigimanta karaspēks viņa dēla Mikolas (Mykolas Žygimantaitis) vadībā, kurā ietilpa ap 5000 lietuviešu un ap 10 000 poļu Jakuba Kobiļanska (Kobylański) vadībā. 1. septembrī Švitrigaiļa karaspēks nolēma atkāpties uz Ukmerģes cietoksni, taču tam uzbruka poļu-lietuviešu karaspēks, sadalīja to divās daļās un ātri sakāva. Kaujā krita Livonijas ordeņa mestrs Franke Kerskorfs, kā arī Mstislavas kņazs Jaroslavs, Kijivas kņazs Mihails Bolobans (Болобан), Vjazmas kņazs Mihails, Grodņas kņazs Jaroslavs (Ярослав Александрович Городенский), Alsenes kņazs Daniels (Даниил Семенович Гольшанский), 42 kņazi krita gūstā. Taborītu karavadonis Sigismunds Koributa dēls tika nāvīgi ievainots un sagūstīts drīz nomira.
Sekas
Livonijas ordenis zaudēja savus labākos karavīrus un pēc sagrāves Pabaiskas kaujā vairs nekad nespēja atgūt agrāko militāro spēku. Livonijas ladtāgā Valkā 1435. gada 4. decembrī Livonijas ordenis parakstīja "draudzīgu vienošanos" (eiine fruntliche eyntracht) ar visiem Livonijas Konfederācijas partneriem (Rīgas, Kurzemes, Tērbatas, Sāmsalas-Vīkas un Tallinas bīskapiem un to vasaļiem, Rīgas, Tallinas un Tērbatas rātēm) par kopīgu militāru sadarbību. Tomēr arī pēc tam ordeņa mestri Heinrihs fon Bokenvorde (1435-1437) un Heinrihs Finke fon Oferbergs (1438-1450) turpināja karus ar Rīgu, kā arī karoja ar Pleskavu un Lietuvu.
Žigimantam padevās Vitebska, Polocka un Smoļenska, Švitrigailis tālāk bēga uz Kijivu, kur viņš kļuva par Kijivas kņazu un piedāvāja izlīgumu Polijas karalim, tomēr atbalstu neguva. 1437. gadā Žigimants ieguva pilnu kontroli pār dižkunigaitiju, bet Švitrigailis patvērās Pokutijā pie Moldāvijas kņazistes robežas. 1438. gadā Žigimants sāka nesekmīgas sarunas par Lietuvas suverenitātes atzīšanu ar Svētās Romas impērijas ķeizaru Albertu II. 1440. gada 20. martā sazvērnieki, kurus vadīja kņazi Čartoriski, Viļņas vaivads Dovgerds un Traķu vaivads Ļaļuša, Traķu pilī nogalināja Žigimantu. Par Lietuvas dižkunigaiti kļuva Jagaiļa jaunākais dēls Kazimirs, gados vecais Švitrigailis beidzot samierinājās un pēdējos dzīves gadus līdz 1452. gadam pavadīja kā Volīnijas kņazs Luckā.
Pēc kritušo karavīru apbedīšanas pie kaujas lauka tika uzcelta Pabaiskas katoļu baznīca (pl - "pie kaujas (lauka)").
Širvintas
Širvintas ir pilsēta un pašvaldības centrs Lietuvā, uz ziemeļrietumiem no Viļņas pie Širvintas upes.
Bruno Habārovs
Izglītību ieguvis LVFKI.
Piedalījies divās Olimpiskajās spēlēs. 1960. gadā Romā viņš izcīnīja divas bronzas (individuālās un komandu sacensības). Pēc četriem gadiem Tokijā viņš neguva tik lielus panākumus, komandu sacensībās izcīnot dalītu 7. vietu un individuālajā turnīrā izstājās jau otrajā kārtā.
Zip.lv
Zip.lv ir sludinājumu portāls Latvijā, kurš tika atklāts 2008. gadā. To dibināja SIA Draugiem — Latvijā populārā sociālā tīkla Draugiem.lv īpašnieki. Nosaukums "Zip" ir saīsinājums no angļu valodas vārda zipper (rāvējslēdzējs) un simbolizē ideju, ka šī platforma savienos kopā pārdevējus un pircējus. Pateicoties sludinājuma portāla integrācijai sociālajā tīklā Draugiem.lv, Zip.lv strauji kļuva par vienu no pieprasītākajām interneta vietnēm sludinājumu izvietošanai, iekļūstot 10 populārāko Latvijas interneta vietņu vidū. Uzņēmuma plāns bija Zip.lv ieviest arī virknē Austrumeiropas valstīs, piemēram, Rumānijā, Bulgārijā, Ungārijā un citur, kur tobrīd sekmīgi darbojās arī Draugiem.lv.
Portālā Zip.lv ir iespējams ievietot sludinājumus šādās kategorijās: Transports, Nekustamais īpašums, Darbs un bizness, Celtniecība, Elektronika, Apģērbs un apavi, Mājai un dārzam, Bērnu preces, Dzīvnieki, Ražots Latvijā, Krāmu tirgus, Izklaide un atpūta, Skaistums un veselība, Atrasts un pazaudēts.
Zip.lv īpašnieki
2020. gada rudenī Zip.lv iegādājās EON SIA mediju grupa, kam pieder arī lielākais auto un tehnoloģiju tematikai veltītais portāls iAuto.lv, jaunu auto portāls jauniauto.lv, sieviešu dzīves stila portāls Dieviete.lv un nekustamo īpašumu portāls Dzivoklis.lv, kā arī organizē jaunu automobiļu konkursu "Latvijas Gada auto".
EON SIA mediju grupa ir 100% Latvijas uzņēmums, kurš tika dibināts 1999. gada 17. jūnijā.
Daina Andersone
Daina Andersone (1948) ir latviešu ārste reimatoloģe, Latvijas Universitātes (LU) profesore.
Dzīvesgājums
Dzimusi 1948. gada 26. jūnijā Rīgā. Studēja Rīgas Medicīnas institūtā (RMI) līdz 1972. gadam. Bija RMI klīniskajā ordinatūrā (1977-1980), 1981. gadā Lietuvas Eksperimentālās un klīniskās medicīnas institūtā Viļņā aizstāvēja medicīnas zinātņu kandidāta disertāciju "Lizosomālo fermentu aktivitātes noteikšanas asins plazmā un limfocītos klīniski diagnostiskā nozīme pacientiem ar infekciozi alerģisku miokardītu".
Strādāja par asistenti (1980-1983), tad par docenti (1983-1998) RMI Iekšķīgo slimību katedrā. Papildinājās Hanoveras Medicīnas Augstskolā (1993) un Kārļa Frīdriha Nirnbergas Universitātē (1995). 1995. gadā Latvijas Medicīnas akadēmijā (AML) aizstāvēja disertāciju habilitētā medicīnas doktora grāda iegūšanai "Jauni aspekti jautājumā par reaktīvā artrīta etiopatoģenēzi", bija AML P. Stradiņa klīniskās slimnīcas Reimatoloģijas centra vadītāja (1993-1999). Pēc konflikta ar AML vadību 1999. gadā pārgāja strādāt par reimatologu Rīgas Pilsētas 1. klīniskajā slimnīcā, vēlāk atgriezās Paula Stradiņa klīniskajā universitātes slimnīcā kā Reimatoloģijas centra vadītāja, bija LU Medicīnas fakultātes Internās medicīnas katedras asociētā profesore, tad profesore (2013). Latvijas Reimatologu asociācijas prezidente.
Ivans Turgeņevs
Ivans Turgeņevs (ru; dzimis, miris ) bija krievu rakstnieks.
Kekšetau "Arlan"
Kekšetau "Arlan" ir hokeja komanda no Kekšetau, Kazahstānas. Kopš dibināšanas 2009. gadā tā spēlē Kazahstānas hokeja līgā, 2018. gadā kļūstot par līgas čempioni. 2018. gadā "Arlan" izcīnīja Kontinentālo kausu.
Ivans Turgeņevs
Izglītību ieguvis Maskavas, Sanktpēterburgas un Berlīnes universitātēs. Viņa romāns "Tēvi un dēli" (Отцы и дети) ir viens no slavenākajiem 19. gadsimta literārajiem sacerējumiem. Citi viņa pazīstamākie darbi ir "Mednieka piezīmes", "Rudins" (Рудин), "Muižnieku ligzda" (Дворянское гнездо), "Dūmi" (Дым).
Kekšetau "Arlan"
Komandas rindās spēlējuši 10 Latvijas hokejisti, no kuriem visilgāk, trīs sezonas, laika posmā no 2011. līdz 2015. gadam komandas rindās aizvadījuši Artūrs Ozoliņš un Renārs Demiters. Divas sezonas komandas sastāvā spēlējuši arī Andrejs Smirnovs un Elvijs Biezais.
Tori (stacija)
Tori (et) bija dzelzceļa pieturas punkts Igaunijā, Pērnavas apriņķa Tori pagastā, dzelzceļa iecirknī Lelle—Pērnava. Tori atrodas 24 km attālumā no Pērnavas pasažieru stacijas, 45,5 km attālumā no Lelles mezgla stacijas un 117,4 km attālumā no Baltijas stacijas Tallinā. Līdz 2018. gada beigām Tori dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).
Vēsture
Tori dzelzceļa stacija atklāta 1927. gadā. Tori dzelzceļa stacija celta pēc Leona Johansona tipveida projekta. Otrā pasaules kara laikā gājusi bojā. Stacijas teritorijā saglabājušās divas dzīvojamās ēkas.
Pīrāgi (nozīmju atdalīšana)
Pīrāgi var būt:
Forela kalns
Forela kalns (dk) ir 3383 metrus augsta virsotne Grenlandes austrumos, Šveicerlandes kalnos uz ziemeļiem no Ammasalikas salas. Tā ir otra augstākā Grenlandes virsotne aiz Gunnbjerna fjelda. Kalns nosaukumu ieguva 1912. gadā un nosaukts par godu šveiciešu zinātniekam, limnoloģijas pamatlicējam Fransuā-Alfonsam Forelam (François-Alphonse Forel).
Rāznas iela (Jūrmala)
Rāznas iela ir iela Jūrmalā, Jaundubultu apkaimē. Rāznas iela sākas krustojumā ar Strēlnieku prospektu un beidzas krustojumā ar Poruka prospektu. Kopējais ielas garums ir 140 metri, tai nav seguma. Rāznas ielā satiksmes kustība norit vienā joslā. Ielā ir savrupmāju un vasarnīcu apbūve.
Žerāra donis
Žerāra donis ir doņu dzimtas suga.
Latvijas dabas parki
Dabas parki ir aizsargājamas dabas teritorijas. Saskaņā ar Latvijas likumdošanu dabas parki ir teritorijas, kas pārstāv noteikta apvidus dabas un kultūrvēsturiskās vērtības un kas ir piemērotas sabiedrības atpūtai, izglītošanai un audzināšanai.
2020. gada Omloop Het Nieuwsblad
2020. gada Omloop Het Nieuwsblad bija šosejas riteņbraukšanas viendienas sacensības, kas notika 29. februārī Beļģijā. Tā bija 75. reize, kad notika Omloop Het Nieuwsblad sacensības un tās bija ceturtās sacensības 2020. gada UCI Pasaules tūres kalendārā.
Sacensības noslēdzās ar divu Beļģijas pārstāvju sprintu, kurā uzvarēja Jaspers Steivens no ', pārspējot Īvu Lampārtu no '. Trešo vietu ieņēma Dānijas sportists Sērens Krāgs Andersens no , kurš bija atpalicis no abiem beļģiem pēdējos trijos kilometros un finišēja vienatnē.
Komandas
Tā kā šīs bija UCI Pasaules tūres sacensības, visas 19 UCI WorldTeam komandas tika ielūgtas un dalība tām bija obligāta. Papildus tika uzaicināta sešas UCI profesionālās kontinentālās komandas, veidojot 25 komandu pelotonu.
CSI Maiami
"CSI Maiami" (en) ir ASV seriāls. Tas tika pārraidīts TV kanālā CBS, pirmā sērija tika pārraidīta. Seriālam ir desmit sezonas, kopumā ir iznākušas 232 sērijas, pēc desmitās sezonas seriāla turpmākā izrādīšana tika atcelta. Seriāla izveidotāji ir Entonijs Zuikers, Kerola Mendelsone un Anna Donahu. Seriāls ir turpinājums "CSI Lasvegasa".
Seriāls ir par policijas izmeklēšanas komandu, kas nodarbojas ar dažādu noziegumu izmeklēšanu Maiami. Pārsvarā seriāls tiek filmēts Kalifornijas štatā.
Seriāls ir saņēmis vairākas balvas, tai skaitā People's Choice un Emmy balvas.
Kārlis Landšteiners
Kārlis Landšteiners (de, dzimis, miris ) bija austriešu biologs un ārsts. 1930. gadā saņēma Nobela prēmiju fizioloģijā vai medicīnā par cilvēku asins grupu atklāšanu 1900. gados. 1909. gadā atklāja poliovīrusu, bet 1937. gadā viņš bija viens no cilvēkiem, kas atklāja Rēzus faktoru.
Vējava
Vējava var būt:
Celle
Celle (de) ir pilsēta un Celles rajona administratīvais centrs Lejassaksijā, Vācijā. Pilsēta atrodas Vēzeres pietekas Alleres krastos, tajā dzīvo vairāk kā 70 000 iedzīvotāju.
Cellē ir labi saglabājušās vairāk kā 400 koka celtnes, padarot to par vienu no nozīmīgākajiem koka celtņu kompleksiem Vācijā. Nozīmīgākie pilsētas simboli ir 1530. gadā celtā hercoga pils un 1308. gadā celtā baznīca ar balto torni, no kura paveras skats uz pilsētu.
Otrā Pasaules kara laikā netālu no pilsētas atradās Bergenes-Belzenes koncentrācijas nometne, kurā nomira ebreju meitene Anna Franka, kuras dienasgrāmata ir izdota grāmatā un stāsta par ebreju dzīvi Otrā Pasaules kara laikā.
Ģeogrāfija
Celle atrodas Aller upes krastos un 40 kilometrus uz ziemeļaustrumiem no Hanoveras, 60 kilometrus uz ziemeļrietumiem no Braunšveigas un 120 kilometrus uz dienvidiem no Hamburgas.
Piļupsola
Piļupsola ir ciems Rudzātu pagastā, Līvānu novadā. Atrodas 200 km attālumā no Rīgas.
Celle
Ģeogrāfija
Ar vairāk nekā 68 000 iedzīvotājiem tā ir trešā lielākā pilsēta Lejassaksijā pēc Hanoveras un Hamburgas. Celles apkārtnē atrodas 17 ciemi un pilsētas, kurās iedzīvotāju skaits nepārsniedz 10 000.
Salomons Augusts Andrē
Salomons Augusts Andrē (sv, dzimis Grennā, miris 1897. gadā, domājams, oktobrī Svalbāras arhipelāgā) bija zviedru inženieris, gaisa kuģotājs un polārpētnieks, kurš gāja bojā, mēģinot sasniegt Ziemeļpolu gaisa balonā.
Lomonosova
Lomonosova ir pilsēta Krievijā Somu līča krastā. Administratīvi ietilpst Sanktpēterburgas federālajā pilsētā. Pilsētā esošais Oranienbaumas pils ansamblis ir iekļauts UNESCO Pasaules mantojuma sarakstā. Pilsētā atrodas arī militārās apbūves komplekss, 1909. gadā celtais Krasnaja Gorkas forts (Форт «Кра́сная Го́рка»).
Salomons Augusts Andrē
Dzīvesgājums
Salomons Augusts Andrē ir dzimis aptiekāra Klausa Georga Andrē daudzbērnu ģimenē, kur auga pieci dēli un divas meitas. Beidzis Karalisko tehnisko institūtu Stokholmā. Strādāja par rasētāju. 1876. gadā devās uz ASV, kur bija sargs Zviedrijas paviljonā Pasaules izstādē Filadelfijā. Pēc atgriešanās Zviedrijā pievērsās pētījumiem inženierzinātnēs.
No 1882. līdz 1883. gadam Andrē piedalījās Nilsa Ekholma vadītajā Pirmā Starptautiskā polārā gada ekspedīcijā uz Kapturdsenā Špicbergenā.
Lomonosova
Vēsture
Pilsēta veidojusies ap Pētera I favorīta Aleksandra Menšikova pili, un līdz 1948. gadam tās nosaukums bija Oranienbauma. Otrā pasaules kara laikā to neieņēma vācu karaspēks un no 1941. līdz 1944. gada janvārim šeit atradās t.s. Oranienbaumas placdarms. Bombardēšanas rezultātā Oranienbaumas ostā nogrima kreiseris "Aurora". 1948. gadā pilsēta tika pārsaukta par godu Mihailam Lomonosovam, kurš šeit 1753. gadā šeit nodibināja stikla rūpnīcu.
Salomons Augusts Andrē
Dzīvesgājums
1897. gada 11. jūlijā S. A. Andrē kopā ar diviem pavadoņiem — fiziķi un fotogrāfu Nilsu Strindbergu un Knutu Frenkelu — pacēlās no Dāņu salas Svalbāras arhipelāgā paša konstruētā ar ūdeņradi pildītā gaisa balonā Örnen, lai mēģinātu kā pirmie sasniegt Ziemeļpolu. Ekspedīciju atbalstīja Zviedrijas Karaliskā zinātņu akadēmija un tā bija izraisījusi lielu sabiedrības uzmanību. 14. jūlijā, pēc trīs dienu grūta ceļojuma aptuveni 475 km garumā, gaisa balons tika nosēdināts uz pakledus Ziemeļu Ledus okeānā, jo tālāk lidot vairs nespēja dēļ apsaluma. Lai gan ekspedīcija bija labi sagatavota šādai situācijai un iespējamajai ceļošanai pa okeāna ledu, atpakaļceļš līdz sauszemei izvērtās sarežģīts. Tikai 6. oktobrī viņi sasniedza Kviteju jeb Balto salu, kur spēja izveidot nelielu nometni no ledus brīvā vietā.
Domājams, ka ekspedīcijas dalībnieki turpat arī gāja bojā tuvāko nedēļu laikā. Par iespējamajiem nāves cēloņiem tiek minēta trihineloze, leduslāču uzbrukumi un saindēšanās ar ogļskābo gāzi no petrolejas prīmusa, ko izmantoja telts apsildīšanai. Viņu nometne, tostarp S. A. Andrē dienasgrāmatas atliekas un fotouzņēmumu negatīvi, tika atrasta 1930. gadā norvēģu polārpētnieku ekspedīcijā. Tāpat tika atrasti visu tās dalībnieku līķi, kas ar godu tika pārvesti un apbedīti Zviedrijā.
Ekspedīcijas vadītāja vārdā nosauktas divas pussalas: Andrē Zeme Špicbergenas ziemeļos un Andrē Zeme Grenlandes rietumos.
Jumurda
Jumurda ir ciems Madonas novada Jumurdas pagastā, pagasta centrs. Izvietojies pagasta vidusdaļā Jumurdas ezera krastā pie autoceļa P33 31 km no novada centra Madonas un 113 km no Rīgas. Jumurdā atrodas pagasta pārvalde, bibliotēka, feldšerpunkts, pasts, veikals un viesnīca «Jumurdas muiža», kā arī vairāki uzņēmumi. Apdzīvotā vieta izveidojusies ap bijušās Jumurdas muižas (Jummerdehn) centru un pagasta valdi; pēckara gados kā ciema padomes un kolhoza «Padomju zeme» centrālais ciemats.
Henrijs Mansīni
Henrijs Mansīni (en, dzimis kā Enriko Nikola Mančīni (Enrico Nicola Mancini), miris ) bija amerikāņu komponists, diriģents un filmu orģinālmūzikas autors. Bieži minēts kā viens no visu laiku labākajiem komponistiem filmu vēsturē. Savas karjeras laikā saņēmis četras Amerikas Kinoakadēmijas balvas, Zelta globusa balvu, 12 Grammy balvas, kā arī Grammy balvu par mūža ieguldījumu. Kopumā viņš nominēts 18 Kinoakadēmijas balvām un 72 Grammy balvām.
Vislabāk pazīstams ar mūziku "Rozā pantera" (The Pink Panther) filmu sērijai, kā arī ar dziesmu Moon River no filmas "Brokastis pie "Tifanija"" (1961). Bieži sadarbojies ar režisoru Bleiku Edvardsu.
Mansīni radījis mūziku arī tādām filmām kā Creature from the Black Lagoon (1954), "Ļaunuma pieskāriens" (1958), Imitation of Life (1959), Days of Wine and Roses (1962), Experiment in Terror (1962), "Šarāde" (1963), The Killers, "Lielās autosacīkstes" (1965), "Nogaidi kad satumsīs" (Wait Until Dark, 1967), The Party (1968), Mommie Dearest (1981), "Viktor, Viktorija" (Victor/Victoria, 1982), Lifeforce (1985) un "Lieliskais peļu detektīvs" (1992).
Tuneļa tubings
Tuneļa tubings (no angļu valodass — kubls, baļļa) ir mūsdienīgs caurules tipa tuneļa sienu montāžas segments. Parasti pilnu gredzenu veido septiņi segmenti. Hermētiskos (ūdeni necaurlaidīgos) tubingus savstarpēji savieno ar gumijas blīvējuma lentēm (starplikām). Galerijas drenāžai apakšējos tubingus perforē un ar blīvēm nenoblīvē, jo to funkcija ir gruntsūdeņu uzņemšana no grunts un novadīšana. Mūsdienu tuneļa konstrukcijā segmentus ieklāj tunelēšanas mašīna, kas atkarībā no tās tipa ļauj klāt tuņeļus sarežģītos ģeoloģiskajos apstākļos. Lai nodrošinātu virziena maiņu, betona segmentus nedaudz saīsina — apmēram par dažiem centimetriem. Taisnos posmos tubingu izmēri ir vienādi. Tubingu saskares šuves kārto savstarpēji pārsienot, līdzīgi kā kieģeļu mūrniecībā, kārtojot mūra sienu.
Kopš 19. gadsimta vidus izmantoja ūdens necaurlaidīgos čuguna tubingus, vēlāk no velmēta tērauda. Paņēmiens pirmoreiz aprobēts kalnrūpniecībā.
Mūsdienās tubingus galvenokārt izgatavo no dzelzsbetona. Tuneļu būvniecībā tubingus izmanto dzelzceļa un citu transporta veidu tuneļu celtniecībā, dažkārt arī liela ūdens daudzuma pārvietošanai pa šādu tuneli.